《拟古 其三》
宋代·张九成

昔我窜横浦，佳致未易陈。偶经𥥈头宿，溪山妙入神。

烟波横小艇，疑是古玄真。逝言或生还，孤志良一伸。

别来已十载，念此渴生尘。何当携我辈，径往莫问津。

谨勿思高官，惊忧可悲辛。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。